Notum sit omnibus tam præsentibus, quam futuris, quod Oddo Miles de Bellomonte concessit, et ex toto donavit Deo, et sancto Petro, et Besuensi Ecclesiæ, quicquid umquam habuit, vel ipse, vel antecessores sui, calumpnii super infantes Lamberti, qui Grossus denarius nuncupatus est, sive juste, sive injuste. Huic noticiæ adsignamus testes. Signum Oddonis qui hoc fecit ex sua parte, et omnium antecessorum suorum. Sig. Sewini de Rejaco, Oddilonis Militis de Lissiaco, Hugonis Columbæ de Bellomonte; Lamberti, Otberti filii ejus, Widrici. De Monachis, Warnerii Prioris, Landrici, Theoderici, et aliorum multorum.